RS เขย่าวงการเพลง! สบช่องดันธุรกิจวิทยุ “คูลฟาเรนไฮต์” สู่ช้อปปิ้งออนไลน์
RS เขย่าวงการเพลง! สบช่องดันธุรกิจวิทยุ "คูลฟาเรนไฮต์" สู่ช้อปปิ้งออนไลน์
11 ก.ย. 2561

นายปริญญ์ หมื่นสุกแสง กรรมการผู้จัดการ บริษัท คูลลิซึ่ม จำกัด ผู้บริหารสถานี คูล ฟาเรนไฮต์ ซึ่งเป็นบริษัทย่อยของ บริษัท อาร์เอส จำกัด (มหาชน) หรือ RS เปิดเผยถึงแผนดำเนินธุรกิจในช่วงครึ่งปีหลัง 61 ด้วยนโยบาย”ทำธุรกิจใหม่ไร้กรอบ” โดยการใช้โมเดล Multi-platform Commerce (MPC) บริหารจัดการแพลตฟอร์มสื่อในมือที่มีความแข็งแกร่งอยู่แล้วมาต่อยอดสร้างรายได้และกำไร ก้าวสู่สถานีเพลงแห่งแรกและแห่งเดียวในเมืองไทยที่เปลี่ยน “ผู้ฟัง” ที่มีศักยภาพกว่า 5 ล้านรายเป็น “ผู้ซื้อ” ได้อย่างลงตัว
สำหรับแผนดำเนินงานในช่วงไตรมาสสุดท้าย ยังคงย้ำคอนเซ็ปต์ EVERY MOMENT WITH YOU เข้าไปอยู่ในทุกช่วงเวลาของผู้ฟัง เจาะกลุ่ม MASS Premium 20-44+ ปี ลุยอัด 3 แคมเปญใหญ่รวดที่เป็นซิกเนเจอร์
ด้านแคมเปญใหญ่ที่สุดแห่งปี COOLfahrenheit Outing Special : THE AURORA EXPLORER IN RUSSIA ที่จะพาผู้ฟังยกออฟฟิคไปเอ้าท์ติ้งที่รัสเซียซึ่งเป็นประตูแห่งการชมแสงเหนือหรือแสงออโรร่า หนึ่งในปรากฏการณ์ธรรมชาติความมหัศจรรย์ของลำแสงสีเขียวสวยงามและน่าตื่นตาตื่นใจบนท้องฟ้าที่ต่างใฝ่ฝันจะได้ไปเห็นสักครั้งในชีวิต โดยจะจัดขึ้นระหว่างเดือน ต.ค.-ธ.ค.61
ขณะเดียวกัน บริษัทยังมีกิจกรรม อิ๊งค์ EAT ALL AROUND the World ภายใต้ธีม The Revolution of Taste in Germany โดยมี ม.ล.ภาสันต์ สวัสดิวัฒน์ หรือ อิ๊งค์ อาสาพาไปเจาะลึกนวัตกรรมและศิลปวัฒนธรรมแห่งเยอรมัน พร้อมชิมสุดยอดอาหารระดับดาวมิชิลิน ว่าด้วยศาสตร์แห่งการปรุงอาหารรูปแบบใหม่ Molecular Gastomomy ที่นำหลักการทางวิทยาศาสตร์มาประกอบอาหาร ทำให้ผู้ชิมรู้สึกตื่นเต้นกับรสชาติ ความสวยงาม และความแปลกใหม่ ระหว่างวันที่ 19-26 ก.ย.นี้
ในส่วนของกิจกรรมที่จะเกิดขึ้นเร็ว ๆ นี้ คือ COOLfahrenheit Outing : STEET S’[email protected]เกาะลันตา ครั้งที่ 14 พายกก๊วนโชว์สปิริตมนุษย์ออฟฟิศในเกมกีฬาที่มีความซ่า ฮา มันส์ เป็นเดิมพันซู่ซ่าลั้นลากับหาดสวย น้ำใส ฟ้าโอบทะเลเฮฮาที่เกาะลันตา ระหว่างวันที่ 23-24 ก.ย.61
ทั้งนี้ เชื่อมั่นว่าทุกกิจกรรมและแคมเปญที่จัดขึ้นสามารถตอบโจทย์กลุ่มเป้าหมายรักษาแชมป์สถานีเพลงอันดับ 1 เมืองไทยปีที่ 18 ได้อย่างแน่นอน โดยปัจจุบันอัตราค่าโฆษณาในสื่อ COOL เป็นอัตราที่คุ้มค่ามากที่สุด เมื่อเทียบกับจำนวนผู้ฟังที่ได้กล่าวไปแล้ว
นอกจากนี้ ยังเดินหน้าตอกย้ำการเป็นสถานีเพลงแห่งแรกและแห่งเดียวที่เปลี่ยนทุกนาทีการรับฟังเป็นคะแนนสะสม จัดกิจกรรม COOL Degree Beyond Rewards ต่อเนื่อง ชวนผู้ฟังทางออนไลน์มาสะสมเวลาการฟังบนแอพพลิเคชั่น COOLISM  เพื่อนำมาแลกรับของรางวัลสุดคูลได้ตลอดปี ซึ่งคาดว่าสิ้นปีนี้สื่อวิทยุออนไลน์จะเติบโต 20% เมื่อเทียบกับปีก่อน
ขณะเดียวกัน บริษัทได้เปิดตัว [email protected] ภายใต้คอนเซ็ปต์ Lifestyle Online Shopping ให้ทุกการช้อปปิ้ง inspire คุณ พร้อมบริการส่งฟรีทั่วไทยเพื่อจับกลุ่มเป้าหมาย MASS Premium 20+ ปี ที่ชื่นชอบฟังคูลฟาเรนไฮต์ (COOLfahrenheit) ชูจุดเด่นรวบรวมสินค้าคุณภาพผลิตได้มาตรฐานทุกแบรนด์
โดยเน้นสินค้าที่มีดีไซน์สุดคูลมาให้เลือกช้อปหลากหลายประเภทไม่ว่าจะเป็น กลุ่มสินค้าเฮลท์แอนบิวตี้ (Health and Beauty) กลุ่มสินค้าโฮมแอนไลฟ์สไตล์ (Home and Lifestyle) กลุ่มสินค้าอิเล็กทรอนิกส์และแก็ดเจ็ต (Electronic &amp; Gadget) กลุ่มสินค้าเครื่องประดับ (Accessories) พร้อมจัดโปรโมชั่นเตรียมมอบสิทธิพิเศษดีๆ ก่อนใคร!! มากมาย ง่ายๆ เพียงกดเพิ่มเพื่อนทาง [email protected]